चीन-पाकिस्तान सम्बन्ध
चीनी जनवादी गणराज्य तथा पाकिस्तान इस्लामी गणराज्य के बीच के द्विपक्षीय सम्बन्धों को चीन-पाकिस्तान सम्बन्ध (चीनी भाषा: 中国-巴基斯坦关系 च्रुङ्ग¹क्वो²-पा¹ची¹सी¹था³न क्वाङ्¹शी² Zhōngguó-bājīsītǎn guānxì  ; उर्दू: پاک چین تَعَلُّقات‎ पाक चीन तआ़लुक़ात) कहते हैं। इन दोनों देशों ने 1950 में औपचारिक सम्बन्ध स्थापित किये। पाकिस्तान अधिराज्य ने चीन गणराज्य (ताइवान) के साथ राजनयिक सम्बन्धों को समाप्त करने वाले पहले देशों में से एक था। जो मुख्य भूमि चीन पर पीपुल्स रिपब्लिक् (जनवादी गणराज्य) की सम्प्रभु वैधता को मान्यता देने के पक्ष में था। तब से दोनों देशों ने अपने बीच सम्बन्धों को "विशेष सम्बन्ध" का दर्जा दिया है, और दोनों देशों के बीच नियमित रूप से उच्च स्तरीय राजनेताओं तथा मन्त्रियों की यात्राओं होती रहती हैं। चीन ने पाकिस्तान को आर्थिक, तकनीकी और सैन्य सहायता प्रदान की है। दोनों पक्ष एक-दूसरे को महत्त्वपूर्ण रणनीतिक संमित्र मानते हैं।